محمد وصی اللہ حسینی

محمد وصی اللہ حسینی کی ولادت 15 ستمبر 1977ء کو موضع پسائی ضلع بستی(موجودہ ضلع سنت کبیر نگر) صوبہ اتر پردیش مین ہوئی۔ آپ کے والد کا نام محمد حسین تھا۔ آپ روزنامہ آگ کے ایڈیٹر اور ایک ادیب ہیں۔

تعلیم
محمد وصی اللہ حسینی نے ابتدائی تعلیم سنت کبیر نگر میں حاصل کی۔ اس کے بعد آپ نے اعلیٰ تعلیم  دارالعلوم ندوۃ العلماء سے عالمیت،لکھنؤ یونیورسٹی سے بی اے اور ایم اے (فارسی) کی سند حاصل کی۔اس کے علاوہ معلم اردو کی سند جامعہ اردو علی گڑھ سے حاصل کی۔ آپ نے صحافت میں ڈپلومہ ان جرنلزم اینڈ ماس کمیونی کیشن مولانا آزاد نیشنل اردو یونیورسٹی حیدر آبادبھی حاصل کیا۔

صحافت
آپ نے صحافتی سفر کا آغاز روز نامہ وارث اودھ،لکھنؤ میں نامہ نگار کی حیثیت سے ستمبر2001 ء میں صحافتی سف کیا۔ پھر خصوصی نامہ نگار اور سب ایڈیٹر کی حیثیت سے مارچ 2005ءتک خدمات انجام دیں۔ اپریل 2005ءمیں روزنامہ جدید عمل، لکھنؤ میں نیوز ایڈیٹر/ ْانچارج کی حیثیت سےتقررہوا۔وہاں اسی عہدے پر مارچ2007ء تک خدمات انجام دیں۔اس کے بعد روزنامہ آگ،لکھنؤ میں13؍مارچ 2007ء کو نیوزایڈیٹر کےعہدے پر تقررہوا۔اسی خبار میں خدمات جاری ہیں۔۔ 18 نومبر 2022ء سے آپ روزنامہ آگ کے مدیر ہیں۔ ۔۔

ادبی خدمات
وصی اللہ حسینی کو طالب علمی کے دور میں ہی لکھنے پڑھنے کا شوق تھا۔ آپ نے لکھنے کاآغاز ماہنامہ نقوش حیات، لہرولی بازار، سنت کبیرنگر، یوپی سے کیا۔ اس کے ایڈیٹر مولانا صادق علی قاسمی بستوی نے بڑی حوصلہ افزائی کی۔ اس کے بعد روزنامہ قومی آواز ،روزنامہ راشٹریہ سہارا، روزنامہ آگ لکھنؤ روزنامہ قومی خبریں ،لکھنؤ روزنامہ جدید عمل ، وارث اودھ لکھنؤ روزنامہ اودھ  نامہ ، ہفتہ روزہ نداء ملت لکھنؤ ماہنامہ اردو دنیا،نئی دہلی،افکار ملی، نئی دہلی،سہ ماہی فکر وتحقیق نئی دہلی،ماہنامہ نیا دور،لکھنؤ بزم سہارا نوئیڈا،ہفتہ روزہ عالمی سہارا،سہ ماہی اکادمی،لکھنؤ ماہنامہ لاریب لکھنؤ،ماہنامہ فروغ ادب بھوبنیشو ،پاکیزہ آنچل،ماہنامہ خاتون مشرق اور ہندی ماہنامہ سچاراہی میں درجنوں مقالات ومضامین لکھے۔آپ کے مضمامین کا ایک مجموعہ2017ءمیں’’تنقیدی دریچے‘‘کے نام سے شائع ہوا۔

مشاہیر ادب کی نگاہ میں 
پروفیسر شارب رودلوی لکھتے ہیں ’’تنقیدی دریچے‘‘محمد وصی اللہ حسینی کے ادبی،تاریخی اورتحقیقی مضامین کا مجموعہ ہے،جس میں ادب ،لسانیات،شاعری تہذیبو تمدن ہر موضوع مضامین شامل ہیں۔وصی اللہ حسینی اردو زبان و ادب کے مسائل پر بھی گہری نظر رکھتے ہیں۔ان مسائل پر انہوں نے صرف دوسروں کو پڑھاہی نہیں ہے بلکہ خود بھی سوچاہے۔

حقانی القاسمی آپ کی تصنیف ’’تنقیدی دریچے‘‘میں لکھتے ہیں ’’گہری تنقیدی بصیرت اور اظہاری قوت کی بنیاد پر جن نوجوان قلم کاروں نے اپنی پہچان بنائی ہے ان میں ایک نام وصی اللہ حسینی کا بھی ہے۔مشرقی علوم اور ادبیات اور عصری علوم و فنون سے واقفیت نے ان کے دائرہ فکر و نظر کو جو وسعت عطا کی ہے،ان وسعتوں کا اظہار ان کی تحریروں میں بھی ہوا ہے۔نئے زاویوں کی جستجو اور موضوع کے ممکنہ جہات کے احاطے کی کوشش ان کی تحریروں کا مابہ الامتیاز ہے۔

بیرونی روابط 
https://yourstory.com/author/wasiullahh
http://urduyouthforum.org/mazameen/mazameen_Tajziyati-Mutalya_Md.-Wasiullah-Husaini_Shakil-Badayuni-:-Aik-Rumani-Shayar_3077.html
https://www.yesurdu.com/darbhanga-novel-including-interview.html
http://mutala1989.blogspot.com/2019/07/blog-post_10.html
https://in.linkedin.com/in/wasiullah-husaini-27061021

حوالہ جات 

1977ء کی پیدائشیں
اتر پردیش کے شعرا
اردو شعرا
بھارتی اردو شعرا
بھارتی مرد شعرا
بھارتی مسلم شخصیات
لکھنؤ یونیورسٹی کے فضلا
لکھنوی شخصیات
لکھنؤ کے مصنفین